**Pályázati adatlaphoz kapcsolódó önkormányzati nyilatkozat**

Alulírott ………………….. (név) az ……………………. (a továbbiakban: Önkormányzat) képviseletében a Magyar Labdarúgó Szövetséghez benyújtott pályavilágítás fejlesztés pályázat kapcsán az alábbi kötelezettségvállalási nyilatkozatokat teszem.

1. A pályázati adatlapon és mellékleteiben feltüntetett adatok teljes körűek, valódiak és hitelesek, az abban tett nyilatkozatok a valóságnak megfelelnek.
2. Az Önkormányzat képviselője jogosult a pályázó szervezet képviseletére és kijelenti, hogy a testületi szervek részéről a pályázat benyújtásához és a jelen nyilatkozat megtételéhez szükséges felhatalmazással rendelkezik, a pályázat benyújtását jóváhagyták és harmadik személyeknek semminemű olyan jogosultsága nincs, mely az általa képviselt szervezet részéről megakadályozná vagy bármiben korlátozná a pályázat megvalósítását.
3. Az együttműködési megállapodás tartalmát Önkormányzat megismerte és tudomásul veszi, hogy annak aláírása a kivételezésre vonatkozó közbeszerzési eljárás lefolytatást megelőzően történik.
4. Önkormányzat vállalja, hogy nyertes pályázat esetén egy összegben kifizetésre kerül az együttműködési megállapodás 2. mellékletében meghatározott ellenérték, mely a fejlesztés becsült bruttó költségének 30%-a. Ezt az összeget az Önkormányzatnak a megállapodás aláírását követő 8 napon belül előlegként kell átutalnia az MLSZ bankszámlájára. A beruházás megvalósítását követően MLSZ elszámol az Önkormányzattal.
5. Amennyiben az Önkormányzat a szerződéskötési kötelezettségének az MLSZ támogatói döntésének kézhezvételét követő 15 munkanapon belül önhibájából nem tesz eleget, az MLSZ a kérelmezőt visszalépettnek tekintheti, és amennyiben indokolt 2 évre kizárhatja az MLSZ által kiírásra kerülő későbbi pályázatokból.
6. Amennyiben a tényleges kivitelezési ár magasabb, mint a pályázat benyújtásakor megismert becsült költség 110%-a, akkor az Önkormányzat negatív jogkövetkezmény nélkül felbonthatja az MLSZ-szel kötött együttműködési megállapodást.
7. Önkormányzat tudomásul veszi azt, hogy kizárólag a mellékelt műszaki leírás szerinti műszaki tartalom megvalósítása támogatható költség, egyéb munkák nem.
8. Új pályavilágítás kialakítása és pályavilágítás felújítása esetében Önkormányzat vállalja, hogy a pályázat tárgyának megépítése helyszínén, a kivitelezésre meghirdetett időszakban valamennyi a kivitelezésben részt venni kívánó Vállalkozónak – előre egyeztetett időpontban – bemutatja az építési területet, ismerteti velük mindazon adatokat, tényeket, stb. amelyek a kivitelezésre és az anyagszállításra történő minél pontosabb ajánlatadáshoz szükséges. Lehetőséget biztosít részükre a helyszín megismerésére, bejárására, tanulmányozására. Vállalja, hogy olyan részletes adatokat ad meg részükre, amelyek elősegítik azt, hogy az MLSZ által rendelkezésükre bocsátott információk mellett, szakmailag és pénzügyileg megalapozott ajánlatot nyújthassanak be a kivitelezésre.
9. Önkormányzat tudomásul veszi, hogy az új pályavilágítás kialakítását valamint a pályavilágítás felújítását az MLSZ által megyénként meghirdetett közbeszerzési eljáráson kiválasztott vállalkozó végzi, míg a kiegészítő eszközök leszállítását és lelátó esetén annak készre szerelését a közbeszerzési eljáráson kiválasztott szállító végzi.
10. Önkormányzat együttműködik a kivitelezővel, a szállítóval, az MLSZ képviselőjével valamint új pályavilágítás kialakítása, pályavilágítás felújítása és lelátó esetében a műszaki ellenőrrel azért, hogy a kivitelezés illetve az eszközbeszerzés az MLSZ által meghatározott időpontban elkezdődhessen, és zökkenőmentesen kerüljön végrehajtásra. Önkormányzat tudomásul veszi, hogy az MLSZ jogosult a munkaterület átadásának és a munkavégzés kezdetének és befejezésének időpontját meghatározni.
11. Új pályavilágítás kialakítása és pályavilágítás felújítása esetében az MLSZ és a kivitelezést végző Vállalkozó közti vállalkozói szerződést, míg az eszközbeszerzések esetében az MLSZ és a szállító közti szállítói szerződést az Önkormányzat megismeri, és az abban foglaltakat elfogadja, segíti annak megvalósulását.
12. Önkormányzat vállalja, hogy a kivitelezéshez szükséges összes engedélyt beszerzi és a kivitelezés kezdetére átadja azokat az MLSZ, vagy a műszaki ellenőr (beruházás bonyolító) részére.
13. A világítás fejlesztés beruházás teljes időtartama alatt és a kiegészítő eszközök beszerzése kapcsán az Önkormányzat biztosítja valamennyi olyan feltétel teljesítését, amely egyéb esetben a beruházó feladata lenne, így különösen, de nem kizárólagosan: a felvonulási terület biztosítását, vízvételi lehetőséget, áramvételi lehetőséget, munkaterület kivitelezésre alkalmassá tételét.
14. Önkormányzat vállalja, hogy biztosítja az anyagok, gépek, stb. építési területre történő beszállításához szükséges bejárást, útvonalat kb. 40 tonna/gépkocsi súlyhatárig. Amennyiben az Önkormányzat által kijelölt útvonal annak ellenére megsérül, hogy a kivitelezők nem terhelték túl és szabályosan használták, az Önkormányzat nem tarthat igényt a helyreállításra, illetve annak költségére.
15. Az üzemeltetéshez szükséges összes műszaki feltételt az Együttműködési megállapodásban foglaltakkal összhangban az Önkormányzat biztosítja, legkésőbb a kivitelezési munka megkezdéséig. (200 LUX világítás esetén 3x80 Amper, 350 LUX világítás estén 3x160 Amper a pályától maximum 50 méterre)
16. Önkormányzat tudomásul veszi, hogy a kivitelezés során a Vállalkozó és a szállítás során a Szállító utasítást – a vállalkozási és a szállítási szerződés értelmében - kizárólag az MLSZ-től és a Műszaki ellenőrtől fogadhat el.
17. Az önkormányzat tudomásul veszi, hogy a megvalósult beruházás támogatási célnak megfelelő felhasználását az MLSZ-en túl az állami támogatások felhasználására vonatkozó jogi normákban arra feljogosított állami szervek (így különösen a Nemzeti Fejlesztési Minisztérium, a Nemzeti Fejlesztési Minisztérium által megbízott szervezet vagy személy, az Állami Számvevőszék, a Kormányzati Ellenőrzési Hivatal, a Magyar Államkincstár, stb.) jogosultak ellenőrizni. Az Önkormányzat kötelezettséget vállal arra, hogy biztosítja a jogosultak számára a felhasználás akadálytalan ellenőrzését.
18. Az önkormányzat kötelezettséget vállal arra, hogy legkésőbb az MLSZ felhívására haladéktalanul és maradéktalanul teljesíti a támogatásnak megfelelő felhasználás ellenőrzéséhez szükséges adatszolgáltatást.

Dátum:

 \_\_\_\_\_\_\_\_\_\_\_\_\_\_\_\_\_\_\_\_\_

………………… Önkormányzat

képviseli: